
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1554 

10 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδη¬ 
μαϊκό έτος 2004 - 2005 ύστερα από ένσταση εκ¬ 
δότη επί της αρχικής τιμής κοστολόγησης που 

έγινε δεκτή. 1 

Τροποποίηση και συμπλήρωση των διατάξεων της 
υπ’ αριθμ. 9/2000 Πυροσβεστικής Διάταξης «Κα¬ 
νονισμός ρύθμισης μέτρων για την πρόληψη και 
αντιμετώπιση πυρκαγιών σε δασικές και αγροτι¬ 


κές εκτάσεις» (Β' 1459). 2 

Τήρηση βιβλίων και στοιχείων κατά την παροχή 

επενδυτικών υπηρεσιών. 3 

Σύσταση Επιτροπής Εξετάσεων και συγκρότηση ομά¬ 
δων εργασίας για την προετοιμασία και διενέρ¬ 
γεια εξετάσεων επαγγελματικής πιστοποίησης 
στελεχών της αγοράς (27 Νοεμβρίου 2005). 4 


Α ΠΟΦΑΣΕΙ Σ 

Αριθμ. Φ.12.1/96262/Β3 (1) 


Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδημαϊκό 
έτος 2004 - 2005 ύστερα από ένσταση εκδότη επί 
της αρχικής τιμής κοστολόγησης που έγινε δεκτή. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του νόμου 1268/1982 (ΦΕΚ 87/τ.Α/ 
16.7.1982) 

β) του άρθρου 3 του νόμου 2174/1993 (ΦΕΚ 210/τ.Α/ 
22.12.1993) 

γ) του άρθρου 2 παράγραφος 3 του νόμου 2233/1994 
(ΦΕΚ 141/τ. Α/31.8.1994) 

δ) του άρθρου 43 παράγραφος 9 του νόμου 2413/1996 
(ΦΕΚ 124/τ. Α/17.6.1996) 

ε) του άρθρου 3 του νόμου 2454/96 (ΦΕΚ 7/ίΛ'Ι 
17.6.1997) 

στ) του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα (π.δ. 63/2005 
(Α.1998)) 

ζ) την υπ’ αριθμ. Φ.141/Β3/1402/1984 (ΦΕΚ 159/τ.Β/20.3.1984) 
υπουργικής απόφασης για την έκδοση και διακίνηση των 


διδακτικών βιβλίων των Α.Ε.Ι., όπως αυτή τροποποιήθηκε 
μεταγενέστερα και εφαρμόζεται μέχρι σήμερα, 
η) την υπ’ αριθμ. Φ.12.1 /Β3/5477/1993 (Φ.Ε.Κ. 951/Β/1993) 
υπουργική απόφαση 

θ) την υπ’ αριθμ. Φ.12.1 /Β3/52/1995 (Φ.Ε.Κ. 3/Β/1995) υπουρ¬ 
γική απόφαση 

ια) την υπ’ αριθμ. Φ.12.1 /Β3/4111/1997 (Φ.Ε.Κ. 1010/Β/1997) 
κοινή υπουργική απόφαση 

ιβ) την υπ’ αριθμ. Φ.12.1/Β3/5708/1997 (ΦΕΚ 64/Β/1997) 
κοινή υπουργική απόφαση 

ι) την υπ’ αριθμ. Φ.12.1/Β3/1138/1996 (ΦΕΚ 210/Β/1996) κοινή 
υπουργική απόφαση 

ιγ) την υπ’ αριθμ. Φ.12.1 /Β3/4984/1998 (ΦΕΚ 1102/Β/1998 
κοινή υπουργική απόφαση 

ιδ) την υπ’ αριθμ. Φ.12.1 /Β3/1432/2000 (ΦΕΚ 453/Β/2000) 
κοινή υπουργική απόφαση 

Ιε) την υπ’ αριθμ. Φ.12.1 /Β3/1307/2001 (ΦΕΚ 577/Β/2001) 
κοινή υπουργική απόφαση 

Ιστ) την υπ’ αριθμ. Φ.12.1/Β3/2959/2001 (ΦΕΚ 1267/Β/2001) 
κοινή υπουργική απόφαση 

Ιζ) την υπ’ αριθμ. Φ.12.1/77716/Β3/2001 (ΦΕΚ 996/Β/2002) 
κοινή υπουργική απόφαση 

Ιη) την υπ’ αριθμ. Φ.12.1/80871/Β3/2003 (ΦΕΚ 1140/Β/2003) 
κοινή υπουργική απόφαση 

ιθ) την υπ’ αριθμ. Φ.12.1/99738/Β3/2004 (ΦΕΚ 1474/Β/2004) 
κοινή υπουργική απόφαση 

κ) την υπ’ αριθμ. ΣΤ5/35235/04 (ΦΕΚ 583/Β/2004) υπουρ¬ 
γική απόφαση: 

Μεταβίβαση δικαιώματος υπογραφής «Με εντολή 
Υπουργού» στο Γ ενικό Γ ραμματέα, στους Ειδικούς Γ ραμ- 
ματείς και στους Προϊσταμένους Γ ενικών Διευθύνσεων, 
Διευθύνσεων και Τμημάτων της Κ.Υ. του ΥΠΕΠΘ όπως 
αυτή συμπληρώθηκε με την υπ’ αριθμ. 40256/ΣΤ5/2005 
(ΦΕΚ 547/Β/2005) όμοιά της. 

2. Το γεγονός ότι από την απόφαση αυτή δεν προκα- 
λείται πρόσθετη δαπάνη πέραν αυτής που έχει ήδη 
προβλεφθεί στην απόφαση της ανωτέρω παραγράφου 
1 εδάφιο (ιστ) του προοιμίου. 

3. Το υπ’ αριθμ. 23/2005 πρακτικό της επιτροπής κο¬ 
στολόγησης Πανεπιστημιακών συγγραμμάτων, αποφα¬ 
σίζουμε: 

ι. Τροποποιούμε την παρακάτω υπουργική απόφαση, 
μόνο ως προς τη τιμή κοστολόγησης του παρακάτω 
αναφερομένου συγγράμματος, ύστερα από ένσταση εκ¬ 
δότη επί της αρχικής τιμής κοστολόγησης και σύμφωνα 
με το πρακτικό 23/2005 της επιτροπής κοστολόγησης 
πανεπιστημιακών συγγραμμάτων, ως εξής: 

II. Εγκρίνουμε την πληρωμή των υπ’ αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του 
διδάσκοντα περί του αριθμού των διατεθέντων αντι¬ 
τύπων, ή στην κατάσταση πληρωμής, ο Πρόεδρος του 
Τμήματος θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία 
του κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστη¬ 
μιακές παραδόσεις που να καλύπτουν σε ικανοποιητικό 
βαθμό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της υπ’ αριθμ. 
Φ.141 /Β3/1402/1984 υπουργικής απόφασης όπως αυτή 
τροποποιήθηκε μεταγενέστερα και εφαρμόζεται σήμε¬ 
ρα, αυτή έγινε κατόπιν αιτιολογημένης απόφασης της 
Συνέλευσης Τομέα του οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Υπουργού 
Ο Γ ενικός Γ ραμματέας 
ΑΝΔΡΕΑΣ ΚΑΡΑΜΑΝΟΣ 

-♦- 

Αριθμ. 9Α/2005 (2) 

Τροποποίηση και συμπλήρωση των διατάξεων της υπ’ 
αριθμ. 9/2000 Πυροσβεστικής Διάταξης «Κανονισμός 
ρύθμισης μέτρων για την πρόληψη και αντιμετώπι¬ 
ση πυρκαγιών σε δασικές και αγροτικές εκτάσεις» 
(Β' 1459). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Της παράγρ. 2 του άρθρου 5 του ν. 2612/1998 «Ανά¬ 
θεση της δασοπυρόσβεσης στο Πυροσβεστικό Σώμα 
και άλλες διατάξεις» (Α' 112). 

β. Του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

γ. Του ν. 998/1979 (Α' 289) «Περί προστασίας των 
δασών και των δασικών εν γένει εκτάσεων της χώ¬ 
ρας» όπως τροποποιήθηκε και συμπληρώθηκε με το ν. 
3208/2003 (Α' 303) 

δ. Του ν.1845/1989 «Δασοπροστασία και άλλες διατά¬ 
ξεις» (Α' 102) 

ε. Του ν. 616/1977 «Περί εκδόσεως Πυροσβεστικών Δι¬ 
ατάξεων» (Α' 166) 

στ. Του π.δ. 575/1980 «Περί κηρύξεως ιδιαιτέρως ευ¬ 
αίσθητων εις πυρκαγιάς περιοχών δασών και δασικών 
εκτάσεων ως επικινδύνων» (Α' 157) 

ζ. Της υπ’ αριθμ. 12030 Φ.109.1/10.5.1999 κοινή υπουργική 
απόφαση «Ρύθμιση θεμάτων συνεργασίας του Πυρ/κού 


Σώματος με τους άλλους εμπλεκόμενους Φορείς στην 
πρόληψη και καταστολή των δασικών πυρκαγιών» (Β' 
713) 

η. Του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» (Α' 107). 

2. Το γεγονός ότι από τις διατάξεις του παρόντος 
Κανονισμού δεν προκαλείται δαπάνη σε βάρος του κρα¬ 
τικού προϋπολογισμού. 

3. Την ανάγκη καθορισμού μέτρων με σκοπό την πρό¬ 
ληψη και αντιμετώπιση πυρκαγιών σε δασικές και αγρο¬ 
τικές εκτάσεις, εγκρίνουμε: 

την υπ’ αριθμ. 9Α/2005 Πυροσβεστική Διάταξη του 
Αρχηγού Πυροσβεστικού Σώματος, που έχει ως εξής: 

Άρθρο 1 

(1) Η παράγρ. 1 του άρθρου 4 της 9/2000 Πυρ/κής Δ/ξης 
αντικαθίσταται ως εξής: 

«1. Με την επιφύλαξη των διατάξεων της υπ’ αριθμ. 
568/125347/20.1.2004 κοινής υπουργικής απόφασης «Κώ¬ 
δικες Ορθής Γεωργικής Πρακτικής» (Β' 142) όπως ισχύει 
κάθε φορά, επιτρέπεται από 1ης Νοεμβρίου μέχρι και 
30 Απριλίου του επομένου έτους, το άναμμα φωτιάς 
στην ύπαιθρο χωρίς την έκδοση άδειας από την Πυ¬ 
ροσβεστική Υπηρεσία, για την εκτέλεση γεωργικών ή 
άλλων εργασιών περιορισμένης έκτασης, για τις οποίες 
δεν προκύπτουν για το παραπάνω χρονικό διάστημα 
διαφορετικά μέτρα από την παρούσα ή άλλη διάταξη, 
εφόσον ληφθούν από τον ενεργούντα την καύση όλα 
τα απαραίτητα κατά περίπτωση μέτρα για την αποφυγή 
εκδήλωσης πυρκαγιάς». 

(2) Η παράγρ. 1 του άρθρου 5 της 9/2000 Πυρ/κής Δ/ξης 
αντικαθίσταται ως εξής: 

«1. Με την επιφύλαξη των διατάξεων της υπ’ αριθμ. 
568/125347/20.1.12004 κοινής υπουργικής απόφασης «Κώ¬ 
δικες Ορθής Γεωργικής Πρακτικής» (Β' 142), για τους 
μήνες Μάιο μέχρι και Οκτώβριο κάθε έτους, επιτρέπεται 
ύστερα από άδεια, ατομική ή ομαδική, που εκδίδεται από 
την αρμόδια Πυροσβεστική Υπηρεσία, η καύση αγροτι¬ 
κών εκτάσεων, υπό την επίβλεψη του ενδιαφερομένου, 
κατά τις πρωινές ώρες μέχρι τη 12 η μεσημβρινή, όταν ο 
δείκτης επικινδυνότητας που εκδίδεται αρμοδίως, είναι 
για την περιοχή καύσης 1 (χαμηλή) ή 2 (μέση) και εφόσον 
λαμβάνονται σωρευτικά τα ακόλουθα μέτρα: 

α. Δημιουργία ψιλής ζώνης με άροση ή προωθητήρα 
πλάτους τουλάχιστον 10 μέτρων γύρω από την υπό 
καύση περιοχή, όταν αυτή απέχει λιγότερο από 300 
μέτρα από δάση ή δασικές εκτάσεις και στις λοιπές 
περιπτώσεις ζώνη τουλάχιστον τριών (3) μέτρων. 

β. Τεμαχισμός με άροση ή άλλο τρόπο της υπό καύση 
έκτασης, έτσι ώστε να εξασφαλίζεται ο έλεγχός της 
όταν η περιοχή απέχει λιγότερο από 300 μέτρα από 
δάση ή δασικές εκτάσεις. 

γ. Πρόβλεψη να διαβρέχεται η ψιλή ζώνη προς την 
πλευρά του δάσους ή της δασικής έκτασης όταν αυτή 
απέχει λιγότερο από 300 μέτρα από την υπό καύση 
περιοχή και 50 μέτρα από δεντροστοιχία. 

δ. Εξασφάλιση της παρουσίας φορητών μέσων για την 
αντιμετώπιση τυχόν επέκτασης της φωτιάς από απρόβλε¬ 
πτα αίτια (υδροφόρων - γεωργικών ελκυστήρων - πτυο- 
σκαπάνων κλπ) καθώς και οχήματος της Πυροσβεστικής 
Υπηρεσίας, όπου οι υπηρεσιακές ανάγκες το επιτρέπουν 
και μόνον σε περιπτώσεις ομαδικών καύσεων. 

ε. Ειδικά για τις περιοχές πρώτης επικινδυνότητας, 
όπως αυτές προσδιορίζονται στο π.δ. 575/1980 «Περί 
κηρύξεως ιδιαιτέρως ευαίσθητων εις πυρκαγιάς περιο¬ 
χών δασών και δασικών εκτάσεων ως επικινδύνων» (Α' 
157), ο Διοικητής της οικείας Πυροσβεστικής Υπηρεσίας 
όταν κρίνει απαραίτητο, ζητά επιπλέον των ανωτέρω 
και βεβαίωση Γεωπόνου της οικείας Νομαρχίας, στην 
οποία αναφέρεται η αναγκαιότητα της καύσης». 

(3) Το άρθρο 7 της υπ’ αριθμ. 9/2000 Πυροσβεστικής 
Διάταξης αντικαθίσταται ως εξής: 

«Αρθρο 7 

Χώροι απορριμμάτων 

1. Απαγορεύεται καθ’ όλη τη διάρκεια του χρόνου η 
καύση απορριμμάτων τόσο εντός των Χώρων Υγειο¬ 
νομικής Ταφής Απορριμμάτων (ΧΥΤΑ) όσο και στους 
υφιστάμενους χώρους ανεξέλεγκτης εναπόθεσης απορ¬ 
ριμμάτων που γειτνιάζουν με εκτάσεις που εμπίπτουν 
στις διατάξεις της Δασικής Νομοθεσίας ή βρίσκονται 
σε απόσταση μικρότερη των τριακοσίων (300) μέτρων 
απ’ αυτές. 

2. Για την αντιπυρική προστασία των Χώρων Υγει¬ 
ονομικής Ταφής Απορριμμάτων (ΧΥΤΑ) λαμβάνονται 
απαραίτητα τα ακόλουθα μέτρα: 

α. Περιμετρική περίφραξη και κατασκευή αντιπυρικής 
ζώνης ελάχιστου πλάτους 8 μέτρων, εφόσον από τη 
μορφολογία του εδάφους απαιτείται. 

β. Αποθήκες εδαφικού υλικού για τη χωματοκάλυψη 
εστιών πυρκαγιάς στα απορρίμματα. 

γ. Δεξαμενή πυρόσβεσης επαρκούς χωρητικότητας. 

δ. Πινακίδες αναγνωρίσιμες από απόσταση για την 
απαγόρευση του καπνίσματος. 

ε. Τοποθέτηση σε εύκολα προσβάσιμα σημεία των 
Χώρων Υγειονομικής Ταφής των απορριμμάτων φορη¬ 
τών πυροσβεστήρων. 

στ. Σε Χώρους Υγειονομικής Ταφής Απορριμμάτων 
με δυναμικότητα άνω των πεντακοσίων (500) τόνων 
ημερησίως να παρευρίσκεται βυτιοφόρο όχημα, κατά 
την αντιπυρική περίοδο. 

ζ/Υπαρξη σχεδίου αντιμετώπισης πυρκαγιών και εγ¬ 
χειρίδιο οδηγιών πρόληψης και αντιμετώπισης πυρκα¬ 
γιάς. 

η. Συγκρότηση ομάδας πυρασφαλείας κατάλληλα εκ¬ 
παιδευμένης. 

θ. Εκτέλεση άσκησης πυρόσβεσης κάθε χρόνο. 

ι. Στους χώρους γραφείων των Χώρων Υγειονομικής 
Ταφής Απορριμμάτων (ΧΥΤΑ) η ανάρτηση σε εμφανή 
σημεία των τηλεφώνων των αρμοδίων Υπηρεσιών (Πυ¬ 
ροσβεστική Υπηρεσία, Ο.Τ.Α., Δασαρχείο). 

3. Για τους ΧΥΤΑ που γειτνιάζουν με εκτάσεις, που 
εμπίπτουν στις διατάξεις της Δασικής Νομοθεσίας και 
σε απόσταση λιγότερη από 300 μέτρα υποδεικνύεται 
από την κατά τόπο αρμόδια Πυροσβεστική Υπηρεσία η 
λήψη πρόσθετων μέτρων, εάν αυτό απαιτείται. 

4. Στους χώρους ανεξέλεγκτης εναπόθεσης απορ¬ 
ριμμάτων, που υφίστανται κατά τη δημοσίευση της 
παρούσας διάταξης, ενεργείται κάθε χρόνο πριν από 
την έναρξη της αντιπυρικής περιόδου, αυτοψία από τρι¬ 
μελή Επιτροπή ανά νομό, που συγκροτείται για κάθε 
Περιφέρεια τον Ιανουάριο κάθε έτους με απόφαση του 
αρμόδιου κατά τόπο Γ ενικού Γ ραμματέα και αποτελεί- 
ται από έναν Αξιωματικό του Πυροσβεστικού Σώματος, 
της Ελληνικής Αστυνομίας και έναν υπάλληλο των Πε¬ 


ριφερειακών Δασικών Υπηρεσιών, με την ιδιότητα του 
Δασολόγου ή Δασοπόνου. Η αυτοψία πραγματοποιείται 
για τη διαπίστωση των υπαρχόντων μέτρων και μέσων 
πυροπροστασίας και την πρόταση των ελλειπόντων. Η 
Επιτροπή συντάσσει σχετική έκθεση που υποβάλλεται 
στην αρμόδια Πυροσβεστική Υπηρεσία καθώς και στην 
αρμόδια Δ/νση Πολιτικής Προστασίας της Περιφέρειας. 
Η Περιφέρεια με έγγραφό της αποστέλλει την έκθεση 
για υλοποίηση στην αρμόδια Δημοτική ή Κοινοτική Αρχή 
και η Πυροσβεστική Υπηρεσία αποστέλλει την έκθεση 
στην αρμόδια Εισαγγελία. Τα προτεινόμενα από την 
Επιτροπή μέτρα πυρασφαλείας είναι απαραιτήτως τα 
εξής: 

α. Ανοιγμα λάκκου βάθους 2 μέτρων για την απόθεση 
των απορριμμάτων, εφόσον το επιτρέπουν οι συνθήκες 
του εδάφους. 

β. Περίφραξη με δικτυωτό συρματόπλεγμα ύψους 2,5 
μέτρων τουλάχιστον ολόκληρου του χώρου απόρρι¬ 
ψης. 

γ. Διάνοιξη αποψιλωμένης βλαστήσεως ζώνης πλάτους 
τουλάχιστον 50 μέτρων περιμετρικά της περίφραξης. 

δ. Ύπαρξη επαρκούς αριθμού εργαλείων και ικανής 
ποσότητας ή παροχής νερού. 

Ειδικά κατά τη διάρκεια της αντιπυρικής περιόδου οι 
Δήμοι και Κοινότητες υποχρεούνται να λαμβάνουν όλα 
τα απαραίτητα μέτρα ασφαλούς φύλαξης σύμφωνα με 
το άρθρο 118 του ν. 1892/1990. 

Επίσης, κατά τη διάρκεια των ημερών της αντιπυρικής 
περιόδου με δείκτη επικινδυνότητας 4 (πολύ υψηλή) και 
5 (κατάσταση συναγερμού) για τη συγκεκριμένη περι¬ 
οχή, επιβάλλεται η παρουσία υδροφόρου οχήματος με 
μέριμνα του οικείου Δήμου ή Κοινότητας. 

5. Στο συνημμένο Παράρτημα, που αποτελεί αναπό¬ 
σπαστο μέρος της παρούσας, παρέχεται ΥΠΟΔΕΙΓΜΑ 
με τίτλο «ΕΚΘΕΣΗ ΕΛΕΓΧΟΥ ΧΩΡΟΥ ΕΝΑΠΟΘΕΣΗΣ 
ΑΠΟΡΡΙΜΜΑΤΩΝ» για την υποβοήθηση του έργου της 
Επιτροπής.». 

(4) Το άρθρο 8 της υπ’ αριθμ. 9/2000 Πυροσβεστικής 
Διάταξης αντικαθίσταται ως εξής: 

«Αρθρο 8 

Μέτρα για τη λειτουργία ανθρακοκαμίνων ασβεστο¬ 
καμίνων και λοιπών εργαστηριακών συγκροτημάτων 

1. Οπου από την ισχύουσα νομοθεσία πυρασφαλείας 
για τη λειτουργία παντός είδους εγκαταστάσεων και 
δραστηριοτήτων εντός εκτάσεων που εμπίπτουν στις 
διατάξεις της Δασικής Νομοθεσίας ή πλησίον αυτών, 
προβλέπεται η λήψη ειδικών προληπτικών και κατασταλ¬ 
τικών μέτρων πυροπροστασίας, αυτά εφαρμόζονται και 
επιπροσθέτως λαμβάνονται και τα κατά περίπτωση μέ¬ 
τρα που προβλέπονται από τις διατάξεις του παρόντος 
κανονισμού. 

2. Επιτρέπεται η εγκατάσταση και λειτουργία ανθρα¬ 
κοκαμίνων, ασβεστοκαμίνων, λοιπών εργαστηριακών ή 
τεχνικών συγκροτημάτων που λειτουργούν εντός εκτά¬ 
σεων, που εμπίπτουν στις διατάξεις της Δασικής Νο¬ 
μοθεσίας, ύστερα από άδεια του οικείου Δασάρχη, που 
αναφέρει ρητά το χρόνο λειτουργίας, και την ακριβή 
θέση της εγκατάστασης, εφόσον διαπιστώνεται αδυ¬ 
ναμία εξεύρεσης έκτασης που να μην εμπίπτει στις 
διατάξεις της Δασικής Νομοθεσίας. Γ ια τη λειτουργία 
της εγκατάστασης είναι απαραίτητη η έκδοση πιστο¬ 
ποιητικού πυροπροστασίας από την οικεία Πυροσβεστι- 

κή Υπηρεσία, το οποίο χορηγείται εφόσον τηρούνται 
τουλάχιστον οι παρακάτω όροι και προϋποθέσεις που 
υποδεικνύονται και ελέγχονται με αυτοψία εντεταλμέ¬ 
νων οργάνων της: 

α. Απομάκρυνση της βλάστησης περιμετρικά της 
εγκατάστασης σε πλάτος 25 μέτρων. 

Σε περιοχές που δεν υπάγονται στο π.δ. 575/1980 «Περί 
κηρύξεως ιδιαιτέρως ευαίσθητων εις πυρκαγιάς περιο¬ 
χών δασών και δασικών εκτάσεων ως επικινδύνων» (ΦΕΚ 
Α' 157) επιτρέπεται, κατ’ εξαίρεση, η απομάκρυνση της 
βλάστησης περιμετρικά της εγκατάστασης να είναι σε 
πλάτος 15 μέτρων. 

β. Τοποθέτηση κατάλληλης διάταξης για την αποφυγή 
της διασποράς σπινθήρων στις καπνοδόχους ή σωλήνες 
εξαγωγής καυσαερίων των εγκαταστάσεων. 

γ. Τοποθέτηση των κατάλληλων κατά περίπτωση φο¬ 
ρητών πυροσβεστικών μέσων και εργαλείων που υπο¬ 
δεικνύονται από την Πυροσβεστική Υπηρεσία για την 
αντιμετώπιση πυρκαγιάς. 

Από την ημερομηνία κτήσης του πιστοποιητικού πυ¬ 
ροπροστασίας αρχίζει αυτοδικαίως η έναρξη ισχύος 
της άδειας λειτουργίας. 

3. Στην περίπτωση που δεν πληρούνται οι όροι και 
προϋποθέσεις της προηγούμενης παραγράφου, εκτός 
από τις προβλεπόμενες ποινικές ευθύνες, ανακαλείται 
από την εκδούσα Πυροσβεστική Υπηρεσία το πιστο¬ 
ποιητικό πυροπροστασίας και παράλληλα κοινοποιεί¬ 
ται η ανάκληση του πιστοποιητικού πυροπροστασίας 
στην αρμόδια Δασική Υπηρεσία. Από την ημερομηνία 
κοινοποίησης της ανάκλησης του πιστοποιητικού πυ¬ 
ροπροστασίας θεωρείται αυτοδικαίως η ανάκληση της 
άδειας λειτουργίας.». 

(5) Το άρθρο 12 της υπ’ αριθμ. 9/2000 Πυροσβεστικής 
Διάταξης αντικαθίσταται ως εξής: 


«Αρθρο 12 

Ποινικές Κυρώσεις - Πειθαρχικές κυρώσεις 

1. Με την επιφύλαξη διατάξεων που προβλέπουν αυ¬ 
στηρότερες ποινές, οι παραβάτες του παρόντος κα¬ 
νονισμού διώκονται και τιμωρούνται σύμφωνα με τις 
διατάξεις του άρθρου 458 του Ποινικού Κώδικα. 

2. Οι διατάξεις του άρθρου 184 του π.δ. 410/1995 (Α' 
231) «Δημοτικός και Κοινοτικός Κώδικας» όπως ισχύουν, 
έχουν εφαρμογή για τους παραβάτες της παρούσας, 
που είναι αιρετά όργανα των Οργανισμών Τοπικής Αυ¬ 
τοδιοίκησης Α' βαθμού.». 

Άρθρο 2 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 27 Απριλίου 2005 

Ο Αρχηγός Πυροσβεστικού Σώματος 
ΧΡΗΣΤΟΣ ΣΜΕΤΗΣ 
Αντιστράτηγος ΠΣ 

Αθήνα, 20 Οκτωβρίου 2005 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΕΥΑΓΓΕΛΟΣ ΜΠΑΣΙΑΚΟΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 

ΠΑΡΑΡΤΗΜΑ 

συνημμένο στην υπ’ αριθμ. 9Α/2005 Πυροσβεστική Διάταξη 


ΕΚΘΕΣΗ 

Επιτροπής άρθρου 7 της 9/2000 Πυρ/κής Διάταξης 
συνημμένη στην 9/2000 Πυρ/κή Διάταξη 


ΠΡΟΣ: 1. Περιφέρεια. 

2. Πυρ/κή Υπηρεσία 


ΕΚΘΕΣΗ ΕΛΕΓΧΟΥ ΧΩΡΟΥ ΕΝΑΠΟΘΕΣΗΣ ΑΠΟΡΡΙΜΜΑΤΩΝ 


1. ΠΕΡΙΦΕΡΕΙΑ. 

2. ΝΟΜΑΡΧΙΑ. 

3. ΟΤΑ (ΔΗΜΟΣ ή ΚΟΙΝΟΤΗΤΑ). 

4. ΔΗΜΟΤΙΚΟ ΔΙΑΜΕΡΙΣΜΑ. 

5. ΘΕΣΗ. 

6. ΕΚΤΑΣΗ ΧΩΡΟΥ ΕΝΑΠΟΘΕΣΗΣ (σε στρέμματα.). 

7. ΔΗΜΟΙ ή ΚΟΙΝΟΤΗΤΕΣ ΠΟΥ ΕΝΑΠΟΘΕΤΟΥΝ ΑΠΟΡΡΙΜΜΑΤΑ ΣΤΟΝ ΧΩΡΟ 


8. ΓΕΩΓΡΑΦΙΚΟ ΜΗΚΟΣ. 

9. ΓΕΩΓΡΑΦΙΚΟ ΠΛΑΤΟΣ.(ο προσδιορισμός των συντεταγμένων θα γίνει με τη βοήθεια φορητού 

ΘΡ3) 

10. ΠΕΡΙΓΡΑΦΗ ΠΕΡΙΒΑΛΛΟΝΤΑ ΧΩΡΟΥ (ΟΜΟΡΕΣ ΕΚΤΑΣΕΙΣ) 

Βόρεια. 

Νότια. 

Ανατολικά. 

Δυτικά. 

Συμπληρώνεται μόνο η μορφή της έκτασης (Δάσος, Δασική, Χορτολιβαδικη, Καλαμιές, Γεωργικές εκτάσεις, 
Αλλης μορφής). 

Στην περίπτωση που η μορφή της έκτασης είναι δάσος ή δασική αναφέρατε και το είδος της βλάστησης. 


11. ΤΡΟΠΟΣ ΕΝΑΠΟΘΕΣΗΣ ΑΠΟΡΡΙΜΜΑΤΩΝ 

□ Απόρριψη χωρίς διαχείριση 

□ Καύση 

□ Επικάλυψη με χώμα 

□ Συνδυασμός καύσης και επικάλυψης με χώμα 

□ Υγειονομική ταφή 

12. ΠΕΡΙΦΡΑΞΗ ΧΩΡΟΥ ΑΠΟΡΡΙΨΗΣ ΜΕ ΔΙΚΤΥΩΤΟ ΣΥΡΜΑΤΟΠΛΕΓΜΑ 

□ Καθόλου 

□ Ελλιπής 

□ Πλήρης 

14. ΑΝΤΙΠΥΡΙΚΗ ΖΩΝΗ ΠΕΡΙΜΕΤΡΙΚΑ ΤΟΥ ΧΩΡΟΥ ΠΕΡΙΦΡΑΞΗΣ 

□ Ναι Πλάτος ζώνης. 

□ Όχι 

15. ΦΥΛΑΞΗ ΧΩΡΟΥ 

□ Ναι Ώρες φύλαξης. 

□ Όχι 

16. ΛΑΚΚΟΣ ΒΑΘΟΥΣ 2 μ. ΓΙΑ ΑΠΟΘΕΣΗ ΑΠΟΡΡΙΜΜΑΤΩΝ 

□ Ναι 

□ Όχι 

17. ΠΡΟΕΙΔΟΠΟΙΗΤΙΚΕΣ ΠΙΝΑΚΙΔΕΣ ΚΙΝΔΥΝΟΥ ΠΥΡΚΑΓΙΑΣ 

□ Ναι 

□ Όχι 

18. ΚΑΤΕΥΘΥΝΤΗΡΙΕΣ ΠΙΝΑΚΙΔΕΣ 

□ Ναι 

□ Όχι 

19. ΔΕΞΑΜΕΝΗ ΝΕΡΟΥ 

□ Ναι Όγκος δεξαμενής. 

□ Όχι 

20. ΠΑΡΟΧΗ ΝΕΡΟΥ ΑΠΟ ΠΥΡΟΣΒΕΣΤΙΚΟ ΚΡΟΥΝΟ 

□ Ναι 

□ Όχι 

21. ΠΡΟΒΛΕΨΗ ΓΙΑ ΑΜΕΣΗ ΕΠΕΜΒΑΣΗ ΥΔΡΟΦΟΡΟΥ ΟΧΗΜΑΤΟΣ ΔΗΜΟΥ 

□ Ναι Όγκος δεξαμενής υδροφόρου. 

□ Όχι 

22. ΠΡΟΒΛΕΨΗ ΓΙΑ ΑΜΕΣΗ ΕΠΕΜΒΑΣΗ ΣΚΑΠΤΙΚΩΝ ΜΗΧΑΝΗΜΑΤΩΝ ΔΗΜΟΥ 

□ Ναι Είδος μηχανήματος ή μηχανημάτων. 

□ Όχι 

ΠΑΡΑΤΗΡΗΣΕΙΣ ΣΧΟΛΙΑ 


1 . 

2 . 

3. 


Η ΕΠΙΤΡΟΠΗ ΕΛΕΓΧΟΥ 


ΗΜΕΡΟΜΗΝΙΑ 
/ / 200 .. 

(3) 

Τήρηση βιβλίων και στοιχείων κατά την παροχή επεν¬ 
δυτικών υπηρεσιών. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 3/356/26.10.2005 
του Διοικητικού Συμβουλίου) 

Αφού έλαβε υπόψη: 

1. Τις διατάξεις της παραγράφου 4 του άρθρου 6 και 
των παραγράφων 1 και 3 του άρθρου 8 του ν. 2396/1996 
«Επενδυτικές υπηρεσίες στον τομέα των κινητών αξιών, 
επάρκεια ιδίων κεφαλαίων των επιχειρήσεων παροχής 
επενδυτικών υπηρεσιών και πιστωτικών ιδρυμάτων και 
άυλες μετοχές» (ΦΕΚ Α773/30.4.1996). 

2. Τις διατάξεις της παραγράφου 1 του άρθρου 27 
του ν. 1806/1988 «Τροποποίηση της νομοθεσίας για τα 
χρηματιστήρια αξιών και άλλες διατάξεις» (ΦΕΚ Α'/207/ 
20.9.1988). 

3. Τις διατάξεις της παραγράφου 8 του άρθρου 30 του 
ν. 2396/1996 «Επενδυτικές υπηρεσίες στον τομέα των 
κινητών αξιών, επάρκεια ιδίων κεφαλαίων των επιχειρή¬ 
σεων παροχής επενδυτικών υπηρεσιών και πιστωτικών 
ιδρυμάτων και άυλες μετοχές» (ΦΕΚ Α773/30.4.1996). 

4. Τις διατάξεις της παραγράφου 2 του άρθρου 31 του 
ν. 2533/1997 «Χρηματιστηριακή αγορά παραγώγων και 
άλλες διατάξεις» (ΦΕΚ Α7228/11.11.1997). 

5. Του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

Αρθρο 1 

Πεδίο Εφαρμογής 

1. Η παρούσα απόφαση εφαρμόζεται στις Ανώνυμες 
Εταιρείες Παροχής Επενδυτικών Υπηρεσιών των άρθρων 
23 και 27 παρ. 2 του ν. 2396/1996 και στις Ανώνυμες 
Εταιρείες Επενδυτικής Διαμεσολάβησης του άρθρου 3 
παρ. 1 εδ. (θ) του ν. 2396/1996 (από κοινού: οι «Εταιρείες»). 
Οι υποχρεώσεις που επιβάλλονται με τα άρθρα 4 και 5 
παρ. 2 της παρούσας Απόφασης ισχύουν αντίστοιχα και 
για τα πιστωτικά ιδρύματα που είναι μέλη του Χρημα¬ 
τιστηρίου Αθηνών (Χ.Α.) ή της Εταιρείας Εκκαθάρισης 
Συναλλαγών επί Παραγώγων (ΕΤ.Ε.Σ.Ε.Π.). 

2. Η τήρηση των βιβλίων και στοιχείων που προβλέ- 
πονται στην παρούσα Απόφαση δεν απαλλάσσει τις 
Εταιρείες από τις υποχρεώσεις τήρησης βιβλίων και 
στοιχείων που προβλέπονται από τις ειδικές διατά¬ 
ξεις για την παροχή της επενδυτικής υπηρεσίας της 
διαχείρισης χαρτοφυλακίων πελατών καθώς και από 
την υποχρέωση για την καταγραφή των στοιχείων που 
αφορούν τις πιστώσεις που παρέχουν τα Μέλη του Χ.Α. 
σε επενδυτές. 

Αρθρο 2 

Έντυπα Καταγραφής Εντολών 

1. Οι Εταιρείες τηρούν όλες τις εντολές που δέχονται 
για την κατάρτιση συναλλαγών επί χρηματοπιστωτικών 
μέσων είτε σε χωριστά για κάθε εντολή έντυπα με αύ- 
ξουσα αρίθμηση, είτε σε συγκεντρωτικές καταστάσεις 
στις οποίες καταχωρούνται περισσότερες εντολές με 
την σειρά λήψης τους. ΤαΈντυπα Καταγραφής Εντολών 
φέρουν την υπογραφή του προσώπου που έλαβε την 
εντολή και την κατέγραψε στο Έντυπο Καταγραφής 
Εντολής και έχουν το ελάχιστο περιεχόμενο που ορίζε¬ 
ται στο ΠΑΡΑΡΤΗΜΑ I. Δεν απαιτείται αύξουσα αρίθμη¬ 


ση των Εντύπων Καταγραφής Εντολών εάν αυτά φέρουν 
σήμανση του χρόνου λήψης της εντολής με μηχανικό 
μέσο (Ιίπΐθ εΐαπιρ). Εάν τα Εντυπα Καταγραφής Εντολών 
τηρούνται με ηλεκτρονικό τρόπο πρέπει να αναφέρουν 
το πρόσωπο που έλαβε και καταχώρισε την εντολή και 
το χρόνο λήψης της εντολής. 

2. Οι εντολές που δίδονται προφορικά αυτοπροσώπως 
από τον πελάτη καταγράφονται υποχρεωτικά σε Έντυ¬ 
πα Καταγραφής Εντολών σύμφωνα με την προηγούμενη 
παράγραφο και υπογράφονται από τον πελάτη. Δεν 
απαιτείται τήρηση Εντύπων Καταγραφής Εντολών εάν 
οι εντολές δίδονται εγγράφως, περιλαμβάνουν τα στοι¬ 
χεία της προηγουμένης παραγράφου και φυλάσσονται 
σύμφωνα με το άρθρο 7 της Απόφασης. 

3. Η τήρηση των στοιχείων του άρθρου αυτού δεν 
απαλλάσσει τις Εταιρείες από την υποχρέωση κατα¬ 
γραφής των εντολών σύμφωνα με το άρθρο 18 του ν. 
3340/2005 «Για την προστασία της Κεφαλαιαγοράς από 
πράξεις προσώπων που κατέχουν προνομιακές πληρο¬ 
φορίες και πράξεις χειραγώγησης της αγοράς» (ΦΕΚ 
Α7112/10.5.2005). 

Αρθρο 3 
Επιβεβαιώσεις 

1. Εταιρείες, οι οποίες διαβιβάζουν εντολές για λογα¬ 
ριασμό πελατών είτε στο πλαίσιο λήψης και διαβίβασης 
εντολών είτε στο πλαίσιο διαχείρισης χαρτοφυλακίου 
τους, σε τρίτες επιχειρήσεις για εκτέλεση ή για περαι¬ 
τέρω διαβίβαση, οφείλουν να ενημερώνονται εγκαίρως 
από τις επιχειρήσεις αυτές για την εκτέλεση της κάθε 
εντολής και να εκδίδουν, ατομικά για κάθε πελάτη, στοι¬ 
χεία για την επιβεβαίωση της εκτέλεσης κάθε εντολής 
(«Επιβεβαιώσεις»). 

2. Οι Επιβεβαιώσεις εκδίδονται εντός της ημέρας 
κατά την οποία η Εταιρεία λαμβάνει την ειδοποίηση 
ότι η εντολή του πελάτη εκτελέσθηκε και έχουν το 
ελάχιστο περιεχόμενο που ορίζεται στο ΠΑΡΑΡΤΗΜΑ 
II. Οι Επιβεβαιώσεις εκδίδονται σε έντυπα, με αύξουσα 
αρίθμηση και φέρουν την υπογραφή εξουσιοδοτημένου 
εκπροσώπου της Εταιρείας, η οποία μπορεί να τίθεται 
και με μηχανογραφικό μέσο. Η Επιβεβαίωση τίθεται στη 
διάθεση του πελάτη, για λογαριασμό του οποίου διαβι¬ 
βάσθηκε για εκτέλεση ή εκτελέσθηκε η εντολή, σύμφω¬ 
να με τις οδηγίες του. Η Εταιρεία τηρεί αντίγραφο της 
Επιβεβαίωσης που παραδίδει στους πελάτες της. 

3. Οι Εταιρείες δεν υποχρεούνται να εκδίδουν Επιβε¬ 
βαιώσεις, εφόσον ο πελάτης έχει συνάψει απευθείας 
σύμβαση με την επιχείρηση που εκτελεί τις συναλλαγές 
και βάσει αυτής η επιχείρηση που εκτελεί τις συναλλα¬ 
γές αποστέλλει στον πελάτη στοιχεία με το περιεχό¬ 
μενο που ορίζεται στο ΠΑΡΑΡΤΗΜΑ II. 

4. Οι Εταιρείες δεν υποχρεούνται να εκδίδουν Επι¬ 
βεβαιώσεις για συναλλαγές για τις οποίες εκδίδουν 
Πινακίδια σύμφωνα με το άρθρο 4. 

Αρθρο 4 

Αρχεία - Πινακίδια 

1. Τα Μέλη του Χ.Α. εκδίδουν Πινακίδια για όλες τις συ¬ 
ναλλαγές που καταρτίζουν στις αγορές αξι ών του Χ.Α. 
Την ίδια υποχρέωση έχουν και τα Μέλη της ΕΤ.Ε.Σ.Ε.Π. 
για τις συναλλαγές που καταρτίζονται στην Αγορά 
Παραγώγων του Χ.Α., για τις συναλλαγές των οποίων 
διενεργούν την εκκαθάριση. 

2. Τα Μέλη του Χ.Α. που εκτελούν εντολές για κατάρ¬ 
τιση συναλλαγών στις αγορές αξιών του Χ.Α. λαμβά¬ 
νουν από το Χ.Α. Αρχείο Εκτελεσθεισών Συναλλαγών και 
τα Μέλη της ΕΤ.Ε.Σ.Ε.Π. λαμβάνουν από την ΕΤ.Ε.Σ.Ε.Π. 
Αρχείο των προς Εκκαθάριση Παραγώγων Πράξεων, 
σύμφωνα με τον Κανονισμό του Χρηματιστηρίου Αθη¬ 
νών και τον Κανονισμό Εκκαθάρισης Συναλλαγών επί 
Παραγώγων αντίστοιχα. Επιπροσθέτως οι Ειδικοί Δι¬ 
απραγματευτές λαμβάνουν από το Χ.Α. Αρχείο Ανε¬ 
κτέλεστων Εντολών Ειδικής Διαπραγμάτευσης για την 
εκπλήρωση των υποχρεώσεων που απορρέουν από την 
κείμενη νομοθεσία. 

3. Τα Μέλη του Χ.Α. που εκτελούν εντολές για κατάρτι¬ 
ση συναλλαγών στις αγορές αξιών του Χ.Α. και τα Μέλη 
της ΕΤ.Ε.Σ.Ε.Π. προβαίνουν στην έκδοση Πινακιδίων την 
ημέρα λήψης των αντίστοιχων Αρχείων από το Χ.Α. και 
την ΕΤ.Ε.Σ.Ε.Π.. Τα Πινακίδια εκδίδονται ατομικά για κάθε 
επενδυτή, ακόμη και σε περίπτωση εκτέλεσης συγκεντρω¬ 
τικών εντολών επί παραγώγων ή συναλλαγών για ομάδα 
επενδυτών επί κινητών αξιών. Εταιρείες που εκτελούν 
συναλλαγές οι οποίες έχουν διαβιβασθεί σε αυτές με τη 
διαμεσολάβηση άλλης Εταιρείας ή πιστωτικού ιδρύματος, 
διαβιβάζουν, την ημέρα λήψης των αντίστοιχων Αρχείων, 
σε έγγραφη ή ηλεκτρονική μορφή συγκεντρωτική κατά¬ 
σταση των Πινακιδίων που εξέδωσαν στην Εταιρεία ή το 
πιστωτικό ίδρυμα, που διαβίβασε την εντολή. Τα Μέλη της 
ΕΤ.Ε.Σ.Ε.Π. διαβιβάζουν στα Μέλη της Αγοράς Παραγώγων 
του Χ.Α. που εκτέλεσαν συναλλαγές στην Αγορά Παραγώ¬ 
γων στις οποίες εκκαθάρισαν αντίγραφα των Πινακιδίων 
ή συγκεντρωτική κατάστασή τους. 

4. Το περιεχόμενο του Πινακιδίου συμφωνεί με τα 
στοιχεία των συναλλαγών που περιλαμβάνονται στα 
Αρχεία κατά περίπτωση του Χ.Α. ή της ΕΤ.Ε.Σ.Ε.Π.. Σε 
περίπτωση μετάθεσης εκκαθάρισης συναλλαγών που 
καταρτίζονται στις αγορές αξιών του Χ.Α. σε Θεματοφύ- 
λακα, το Μέλος που κατάρτισε τις συναλλαγές εκδίδει 
το Πινακίδιο στο όνομα του επενδυτή, για λογαριασμό 
του οποίου καταρτίσθηκε η συναλλαγή ή, σε περίπτω¬ 
ση που δεν είναι γνωστός κατά το χρόνο έκδοσης του 
Πινακιδίου, στο όνομα της επιχείρησης που διαβίβασε 
στο Μέλος την εντολή για κατάρτιση της συναλλαγής 
που αποτυπώνεται στο Πινακίδιο. 

5. Εάν ο Κωδικός Πελάτη (Κωδικός ΟΑΣΗΣ) που έχει 
δηλωθεί στο Αρχείο Συναλλαγών δεν αντιστοιχεί στο 
Λογαριασμό Χειριστή, που το Μέλος δηλώνει κατά την 
εκκαθάριση της σχετικής πράξης, το Πινακίδιο εκδίδεται 
υποχρεωτικά στο όνομα του επενδυτή που αντιστοιχεί 
στο Λογαριασμό Χειριστή, ο οποίος έχει δηλωθεί στην 
εκκαθάριση. Στην περίπτωση αυτή, εάν έχει ήδη εκδοθεί 
Πινακίδιο, το Μέλος υποχρεούται να το ακυρώσει και να 
εκδώσει νέο στο όνομα του επενδυτή που αντιστοιχεί 
στο Λογαριασμό Χειριστή, όπου θα διενεργηθεί η εκκα¬ 
θάριση της πράξης. Την ίδια υποχρέωση έχει το Μέλος, 
που καθίσταται υπόχρεο να εκκαθαρίσει τη συναλλαγή 
από ίδια διαθέσιμα. 

6. Τα Μέλη του Χ.Α. σε περίπτωση έκδοσης Πινακιδίου 
σύμφωνα με την προηγούμενη παράγραφο, αποστέλ¬ 
λουν στο Χ.Α. αυθημερόν Αρχείο Μεταβολών. Το Χ.Α. 
καταρτίζει καθημερινά Συνολικό Αρχείο Μεταβολών για 
όλα τα Μέλη του, το οποίο διαβιβάζει αυθημερόν στην 
Επιτροπή Κεφαλαιαγοράς. 

7. Τα Πινακίδια έχουν το περιεχόμενο που ορίζεται στο 
ΠΑΡΑΡΤΗΜΑ III. Τα Πινακίδια εκδίδονται σε έντυπα με 


αύξουσα αρίθμηση και τίθενται στη διάθεση του επεν¬ 
δυτή, στο όνομα του οποίου καταρτίσθηκε η συναλλαγή, 
σύμφωνα με τις οδηγίες του. Το μέλος τηρεί αντίγραφο 
των Πινακιδίων που αποστέλλει στον επενδυτή. Τα Πι¬ 
νακίδια που εκδίδουν τα Μέλη του Χ.Α. που καταρτίζουν 
συναλλαγές στις αγορές αξιών υπογράφονται από το 
χρηματιστηριακό τους εκπρόσωπο. Τα Πινακίδια που 
εκδίδουν τα Μέλη της ΕΤ.Ε.Σ.Ε.Π. υπογράφονται από ει¬ 
δικά εξουσιοδοτημένο εκπρόσωπο. Οι υπογραφές αυτές 
μπορούν να τίθενται και με μηχανογραφικό μέσο. 

8. Η τήρηση και διαβίβαση των Αρχείων του άρθρου 
αυτού γίνεται ηλεκτρονικά. Σε έκτακτες περιπτώσεις, 
βλάβης ή αδυναμίας λειτουργίας των συστημάτων, τα 
Αρχεία καταρτίζονται εγγράφως και διαβιβάζονται σε 
έντυπη μορφή. Τα στοιχεία, τα τεχνικά χαρακτηριστι¬ 
κά, ο τρόπος ηλεκτρονικής κατάρτισης και διαβίβασης 
των Αρχείων καθώς και οι περιπτώσεις στις οποίες 
προβλέπεται η έγγραφη κατάρτιση και διαβίβασή τους 
ορίζονται στον Κανονισμό του Χ.Α.. 

Άρθρο 5 

Βιβλία Μερίδων Πελατών και Κατάσταση Περιθωρίου 
Ασφάλισης 

1. Εταιρείες, οι οποίες παρέχουν μια ή περισσότερες 
από τις παρακάτω επενδυτικές υπηρεσίες: 

(α) λήψη και διαβίβαση εντολών πελατών, 

(β) λήψη και εκτέλεση εντολών πελατών, 

(γ) διαβίβαση ή εκτέλεση εντολών στο πλαίσιο δια¬ 
χείρισης χαρτοφυλακίου πελατών 
και κατά την παροχή των υπηρεσιών αυτών φυλάττουν 
ή διακινούν χρήματα ή χρηματοπιστωτικά μέσα πελατών 
ή έχουν εξουσία διάθεσης σε αυτά, οφείλουν να κατα¬ 
γράφουν σε Βιβλία Μερίδων Πελατών (Βιβλία Χρημάτων 
και Βιβλία Χρηματοπιστωτικών Μέσων) που τηρούνται 
ανά πελάτη κάθε κίνηση χρημάτων ή χρηματοπιστωτι¬ 
κών μέσων αναγράφοντας και την ημερομηνία και την 
αιτιολογία της κίνησης. Για τις πιστωτικές εγγραφές 
που καταχωρούνται στα Βιβλία Μερίδων Πελατών αρκεί 
η καταγραφή της αιτιολογίας της σχετικής κίνησης. 

2. Τα Μέλη της ΕΤ.Ε.Σ.Ε.Π. υποχρεούνται να τηρούν 
ημερήσια αναλυτική κατάσταση των ανοικτών θέσεων 
και περιθωρίων ασφάλισης ανά πελάτη, με αναγραφή 
του κωδικού του, η οποία απεικονίζει το σύνολο των 
περιθωρίων ασφάλισης που έχει παράσχει κάθε πε¬ 
λάτης. 

Αρθρο 6 

Αποδείξεις Παραλαβής ή Παράδοσης Τίτλων και 
Είσπραξης ή Πληρωμής Χρημάτων 

1. Για παραλαβή ή παράδοση τίτλων και για την εί¬ 
σπραξη ή πληρωμή χρημάτων, η Εταιρεία εκδίδει Από¬ 
δειξη Παραλαβής ή Παράδοσης (άυλων ή εγχάρτων) 
Τίτλων και Απόδειξη Είσπραξης ή Πληρωμής Χρημά¬ 
των αντίστοιχα. Οι Αποδείξεις αυτές εκδίδονται από τις 
Εταιρείες σε πρωτότυπο, το οποίο παραδίδεται ή τίθε¬ 
ται στη διάθεση του πελάτη, σύμφωνα με τις οδηγίες 
του. Η Εταιρεία τηρεί αντίγραφο των Αποδείξεων που 
εκδίδει. Η έκδοση διενεργείται σε έντυπα με αύξουσα 
αρίθμηση, τα οποία φέρουν υπογραφή του ειδικά εξου¬ 
σιοδοτημένου εκπροσώπου της Εταιρείας. 

2. Σε περίπτωση μεταφοράς άυλων τίτλων εκτός χρη¬ 
ματιστηριακών συναλλαγών, οι Εταιρείες που ενεργούν 
ως Χειριστές του Λογαριασμού Αξιών Επενδυτή για 

την παραλαβή ή παράδοση τίτλων μέσω του Συστήμα¬ 
τος Αυλών Τίτλων του Κεντρικού Αποθετηρίου Αξιών 
μπορούν, αντί της Απόδειξης της παραγράφου 1, να 
εκδίδουν βεβαιώσεις και εκτυπώσεις μέσω του Σ.Α.Τ. 
και να τις παραδίδουν στον πελάτη. Η Εταιρεία τηρεί 
αντίγραφο των βεβαιώσεων και εκτυπώσεων του Σ.Α.Τ. 
που εκδίδει. 

Αρθρο 7 

Χρονικό Διάστημα Τήρησης - Τρόπος Έκδοσης 

1. Τα Έντυπα Καταγραφής Εντολών, τα αντίγραφα 
των Επιβεβαιώσεων και των Πινακιδίων, τα Αρχεία που 
οι Εταιρείες λαμβάνουν από ή αποστέλλουν προς το 
Χ.Α. και την ΕΤ.Ε.Σ.Ε.Π., τα Βιβλία Μερίδων Πελατών, τα 
αντίγραφα των Αποδείξεων Παραλαβής ή Παράδοσης 
Τίτλων και Είσπραξης ή Πληρωμής Χρημάτων και οι 
βεβαιώσεις και εκτυπώσεις του Σ.Α.Τ., τηρούνται από τις 
Εταιρείες για διάστημα τουλάχιστον πέντε ετών μετά 
την παρέλευση του έτους έκδοσής τους, με τρόπο που 
καθιστά ευχερή την εύρεση και αναπαραγωγή τους. 

2. Οι υποχρεώσεις διατήρησης των βιβλίων και στοι¬ 
χείων συνεχίζουν να υφίστανται μέχρι τη λήξη του 
χρονικού διαστήματος της παραγράφου 1 και μετά την 
ανάκληση της άδειας της Εταιρείας. 

3. Με την εξαίρεση των Επιβεβαιώσεων, των Πινακιδίων 
και των Αποδείξεων Παραλαβής ή Παράδοσης Τίτλων 
και Είσπραξης ή Πληρωμής Χρημάτων που εκδίδονται 
υποχρεωτικά σε έντυπη μορφή και τίθενται στη διάθεση 
του πελάτη σύμφωνα με τις οδηγίες του, τα βιβλία και 
στοιχεία της Απόφασης αυτής μπορούν να εκδίδονται 
και να τηρούνται σε έγχαρτη ή ηλεκτρονική μορφή. 

Αρθρο 8 

Από την έναρξη ισχύος της Απόφασης αυτής καταρ- 
γούνται οι ισχύουσες διατάξεις των παρακάτω Απο¬ 
φάσεων: 

α) η υπ’ αριθμ. 6280/Β.508/17.5.1989 απόφαση του 
Υπουργού Εθνικής Οικονομίας (ΦΕΚ Β'/417) και 
β) οι αποφάσεις του Διοικητικού Συμβουλίου της Επι¬ 
τροπής Κεφαλαιαγοράς υπ’ αριθμ.: 

6160/86/15.10.1996 (ΦΕΚ Β7990/31.10.1996), 
6/150/19.1.1999 (ΦΕΚ Β740/27.1.1999), 

9/207/19.12.2000 (ΦΕΚ Β734/19.1.2001), 

6/213/28.3.2001 (ΦΕΚ Β7480/26.4.2001), 

3/269/22.4.2003 (ΦΕΚ Β7693/3.6.2003) και 
4/275/27.6.2003 (ΦΕΚ Β'/1084/5.8.2003). 

Αρθρο 9 

Η παρούσα ισχύει δύο (2) μήνες από τη δημοσίευσή 
της στην Εφημερίδα της Κυβερνήσεως. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Οκτωβρίου 2005 
Η Γραμματέας 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

0 Α' Αντιπρόεδρος 0 Β' Αντιπρόεδρος 

ΠΑΓΚΟΣ ΧΑΡΑΛΑΜΠΟΥΣ ΑΝΑΣΤΑΣΙΟΣ Θ. ΓΑΒΡΙΗΛΙΔΗΣ 


ΠΑΡΑΡΤΗΜΑ I 

ΣΤΟΙΧΕΙΑ ΚΑΤΑΓΡΑΦΗΣ ΕΝΤΟΛΩΝ 

Α. Για εντολές απόκτησης ή διάθεσης χρηματοπιστω¬ 
τικών μέσων εκτός από παράγωγα προϊόντα 

1. Το ονοματεπώνυμο ή επωνυμία του παραγγελέα ή 
τον κωδικό διαπραγμάτευσης, μέσω του οποίου θα εκτε- 
λεστεί η εντολή (Κωδικός ΟΑΣΗΣ του παραγγελέα). 

2. Την ημερομηνία και την ακριβή ώρα λήψης της 
εντολής. 

3. Το είδος εντολής (αγορά, πώληση, εγγραφή, άσκη¬ 
ση, ειδικοί όροι κ.λ.π.) με μνεία εάν πρόκειται για ανοικτή 
πώληση. 

4. Το σύμβολο των κινητών αξιών. 

5. Την ποσότητα των κινητών αξιών καθώς και το 
τυχόν ανώτατο ή κατώτατο όριο ή το εύρος τιμών ή 
ένδειξη πιαΓΚθί. 

6. Το χρηματιστήριο ή η οργανωμένη αγορά στην οποία 
ο παραγγελέας επιθυμεί την εκτέλεση της εντολής. 

7. Τον Κωδικό συναλλαγών της ομάδας επενδυτών, 
σε περίπτωση εντολών για λογαριασμό ομάδας επεν¬ 
δυτών. 

8. Τα στοιχεία του πιστωτικού ιδρύματος ή της Ε.Π.Ε.Υ. 
που θα εκτελέσει την εντολή ή θα διαμεσολαβήσει για 
την εκτέλεσή της, εφόσον η Εταιρεία συνεργάζεται με 
περισσότερα από ένα πιστωτικά ιδρύματα ή Ε.Π.Ε.Υ. 

Β. Για εντολές επί παραγώγων προϊόντων 

I. Τα γενικά στοιχεία καταγραφής είναι: 

1. Το ονοματεπώνυμο ή επωνυμία του παραγγελέα ή 
ο κωδικός διαπραγμάτευσης του παραγγελέα, εάν η 
εντολή αφορά κατάρτιση συναλλαγής ή άσκηση δικαι¬ 
ώματος επαναγοράς ή επαναπώλησης για λογαριασμό 
του παραγγελέα, ή ο κωδικός εκκαθάρισης, ή εάν η 
εντολή αφορά άσκηση δικαιώματος προαίρεσης για 
λογαριασμό παραγγελέα. 

2. Η ημερομηνία και ώρα λήψης της εντολής. 

3. Το είδος της εντολής (αγορά, πώληση, άσκηση, 
άνοιγμα ή κλείσιμο θέσης). 

4. Το χρηματιστήριο ή η οργανωμένη αγορά, στην οποία 
ο παραγγελέας επιθυμεί την εκτέλεση της εντολής. 

5. Τα στοιχεία του πιστωτικού ιδρύματος ή της Ε.Π.Ε.Υ. 
που θα εκτελέσει την εντολή ή θα διαμεσολαβήσει για 
την εκτέλεσή της, εφόσον η Εταιρεία συνεργάζεται με 
περισσότερα από ένα πιστωτικά ιδρύματα ή Ε.Π.Ε.Υ. 

6. Ο αριθμός των συμβολαίων. 

7. Η σειρά του παραγώγου, η οποία προσδιορίζεται 
από: 

(α) το μήνα και το έτος λήξης της σειράς παραγώ¬ 
γου, 

(β) σε περίπτωση που η εντολή αφορά κατάρτιση 
συναλλαγής σε δικαιώματα προαίρεσης ή άσκηση αντι¬ 
στοίχου δικαιώματος, πρέπει επίσης να αναγράφονται: 
(ί) ο τύπος του δικαιώματος, (ϋ) το είδος δικαιώματος 
(οαΙΙ/ρυΙ) και (ϋί) η προκαθορισμένη τιμή άσκησης του 
δικαιώματος (εΙπΚθ ρποθ). 

(γ) το ανώτατο ή κατώτατο όριο ή το εύρος τιμών που 
τυχόν θα ορίσει ο παραγγελέας ή την ένδειξη πιαι1<θΙ 

(δ) η διάρκεια ισχύος της εντολής, εάν δεν πρόκειται 
για εντολή με ημερομηνία (άαΐθ ογ0θγ). 

8. Αλλα στοιχεία, όροι ή περιορισμοί που τυχόν αφο¬ 
ρούν την εντολή, όπως ενδεικτικά εάν πρόκειται για 
εντολή τυποποιημένης ποσότητας Συμβολαίων (άΙοοΙ< 
ογ0θγ), για εντολή καταχωρήσιμη ή μη στο βιβλίο εντο¬ 
λών (ΐίΙΙ από εΙΟΓθ, ίίΙΙ ογ Ι<ϊΙΙ, ΐίΙΙ 3πά (<ίΙΙ οιόθΐ·) ή για εντο- 

λή τυποποιημένου ή μη τυποποιημένου συνδυασμού 
(εΙβηάβΓά ογ ποπ εΐ3ηά3Γά οοπιδίηαΐίοπ ογοΙθγ). 

II. Στοιχεία καταγραφής συγκεντρωτικών εντολών 
στην αγορά παραγώγων του Χρηματιστηρίου Αθηνών 

1. Τα στοιχεία αναγνώρισης της Εταιρείας Διαχείρισης 
σε εκτέλεση σχετικών εντολών, της οποίας καταρτίστη¬ 
κε η συγκεντρωτική συναλλαγή. 

2. Ο μεταβατικός λογαριασμός διαπραγμάτευσης 
(ίΓαηδίΙοΓγ βοοουηΐ), που τηρεί η Εταιρεία Διαχείρισης 
για λογαριασμό των παραγγελέων, μέσω του οποίου 
καταρτίστηκε η συγκεντρωτική εντολή. 

3. Το ονοματεπώνυμο των τελικών επενδυτών. 

4. Ο κωδικός συναλλαγών του συγκεκριμένου τελικού 
επενδυτή. 

5. Το είδος της συναλλαγής (αγορά, πώληση κ.λ.π.). 

6. Η ημερομηνία εκτέλεσης της συναλλαγής. 

7. Το είδος, την ποσότητα και την τιμή μονάδας των 
τίτλων. 

8. Η ειδική ένδειξη ότι πρόκειται για συγκεντρωτική 
συναλλαγή. 

9. Η προμήθεια που οφείλεται από την Εταιρεία Δι¬ 
αχείρισης στο Μέλος της Αγοράς Παραγώγων για την 
κατάρτιση της συγκεντρωτικής συναλλαγής. 

ΠΑΡΑΡΤΗΜΑ II 

ΠΕΡΙΕΧΟΜΕΝΟ ΕΠΙΒΕΒΑΙΩΣΕΩΝ ΓΙΑ ΣΥΝΑΛΛΑΓΕΣ 
ΕΚΤΟΣ ΧΡΗΜΑΤΙΣΤΗΡΙΟΥ ΑΘΗΝΩΝ 

Για εντολές επί χρηματοπιστωτικών μέσων μη δια¬ 
πραγματεύσιμων σε αγορές του Χ.Α., οι Επιβεβαιώσεις 
εκτέλεσής τους περιλαμβάνουν τουλάχιστον τα παρα¬ 
κάτω στοιχεία: 

Α. Για Κινητές Αξίες: 

I. Υποχρεωτικά κατ’ ελάχιστο: 

1. Το ονοματεπώνυμο του παραγγελέα. 

2. Τον κωδικό πελάτη του παραγγελέα. 

3. Τα στοιχεία της Ε.Π.Ε.Υ., προς την οποία διαβιβά¬ 
στηκε η εντολή προς εκτέλεση. 

4. Το σύνολο των αποκτηθέντων ή διατεθέντων τε¬ 
μαχίων, τη μέση τιμή μονάδας τους και την ημερομηνία 
των σχετικών πράξεων. 

5. Τη συνολική προμήθεια που εισέπραξε η Ε.Π.Ε.Υ. 

6. Την οργανωμένη αγορά ή το σύστημα διαπραγμά¬ 
τευσης, όπου εκτελέστηκε η συναλλαγή ή τον αντισυμ¬ 
βαλλόμενο ή τον εκδότη, από τον οποίον αποκτήθηκαν 
ή στον οποίον διατέθηκαν οι κινητές αξίες, εφόσον δι¬ 
ατίθεται. 

Β. Για Παράγωγα Προϊόντα: 

I. Υποχρεωτικά κατ’ ελάχιστο: 

1. Το ονοματεπώνυμο του παραγγελέα. 

2. Τον κωδικό πελάτη του παραγγελέα. 

3. Τα στοιχεία της Ε.Π.Ε.Υ., στην οποία διαβιβάστηκε 
η εντολή προς εκτέλεση. 

4. Τον αριθμό των παραγώγων συμβολαίων (προϊό¬ 
ντων), που αποκτήθηκαν ή διατέθηκαν, τη μέση τιμή 
μονάδας και τις ημερομηνίες διενέργειας των σχετικών 
πράξεων απόκτησης ή διάθεσης. 

5. Την οργανωμένη αγορά ή το σύστημα διαπραγμά¬ 
τευσης, όπου εκτελέστηκε η συναλλαγή ή τον αντισυμ¬ 
βαλλόμενο ή τον εκδότη των παραγώγων προϊόντων, 
εφόσον διατίθεται. 

6. Τη σειρά του παραγώγου προϊόντος (εφόσον παρέ¬ 
χεται), η οποία ενδεικτικά προσδιορίζεται από: 

(α) το μήνα και το έτος λήξης της σειράς, 


(β) σε περίπτωση που η καταρτισθείσα συναλλαγή 
αφορά σε δικαίωμα προαίρεσης, πρέπει επίσης να ανα¬ 
γράφονται: (ί) ο τύπος του δικαιώματος, (ϋ) το είδος 
δικαιώματος (03ΐΙ/ρυΙ) και (ίϋ) η προκαθορισμένη τιμή 
εξάσκησης του δικαιώματος (εΙπΙ<θ ρποθ). 

7. Την τιμή της συναλλαγής ή το τίμημα του δικαιώ¬ 
ματος προαίρεσης (ρΓθπιίυπι). 

ΠΑΡΑΡΤΗΜΑ III 

ΠΕΡΙΕΧΟΜΕΝΟ ΠΙΝΑΚΙΔΙΩΝ ΓΙΑ ΕΚΤΕΛΕΣΗ ΕΝΤΟΛΩΝ 
ΣΤΙΣ ΑΓΟΡΕΣ ΤΟΥ ΧΡΗΜΑΤΙΣΤΗΡΙΟΥ ΑΘΗΝΩΝ 

Α. Αγορά Κινητών Αξιών 

I. Γ ια την εκτέλεση των εντολών στην αγορά κινητών 
αξιών του Χρηματιστηρίου Αθηνών, τα Πινακίδια, που 
εκδίδουν ημερησίως τα Μέλη της αγοράς κινητών αξιών 
Χ.Α. περιλαμβάνουν: 

1. Το ονοματεπώνυμο του παραγγελέα - επενδυτή. 

2. Τον κωδικό πελάτη του παραγγελέα (Κωδικός ΟΑ¬ 
ΣΗΣ). 

3. Το σύνολο των αποκτηθέντων ή διατεθέντων τε¬ 
μαχίων, τη μέση τιμή μονάδας τους και την ημερομηνία 
διενέργειας των σχετικών πράξεων. 

4. Μνεία εάν επρόκειτο για ανοικτή πώληση. 

5. Την αμοιβή του Μέλους. 

6. Τα έξοδα διαπραγμάτευσης και εκκαθάρισης της 
συναλλαγής (δηλαδή αμοιβές Χ.Α., Κ.Α.Α., εισφορές υπέρ 
Κεφαλαίων κ.λ.π.). 

7. Διευκρίνιση ότι αναλυτικά στοιχεία για τις πράξεις 
μέσα από τις οποίες εκτελέστηκε η εντολή, περιλαμ- 
βανομένης της τιμής μονάδας, της ημερομηνίας και της 
ώρας εκτέλεσης κάθε πράξης, γνωστοποιούνται στον 
πελάτη, εφόσον ζητηθούν. 

II. Αν η συναλλαγή έγινε στα πλαίσια ομάδας επεν¬ 
δυτών με εφαρμογή της υπ’ αριθμ. 3/269/22.4.2003 από¬ 
φασης του Διοικητικού Συμβουλίου της Επιτροπής Κε¬ 
φαλαιαγοράς (ΦΕΚ Β7693/3.6.2003), τα Πινακίδια, που 
εκδίδονται χωριστά σε κάθε παραγγελέα - επενδυτή, 
περιλαμβάνουν επιπρόσθετα και τον κωδικό πελάτη της 
ομάδας επενδυτών (Κωδικός ΟΑΣΗΣ ομάδας). 

Β. Αγορά Παραγώγων 

I. Για την εκτέλεση των εντολών επί παραγώγων προ¬ 
ϊόντων, τα Πινακίδια, που εκδίδουν ημερησίως τα Μέλη 
ΕΤ.Ε.Σ.Ε.Π., περιλαμβάνουν: 

1. Το ονοματεπώνυμο του παραγγελέα. 

2. Τον κωδικό διαπραγμάτευσης του παραγγελέα, ή 
τον κωδικό υπό διαχείριση του παραγγελέα, εάν πρό¬ 
κειται για συναλλαγή που καταρτίστηκε στο πλαίσιο 
διαχείρισης χαρτοφυλακίου του παραγγελέα. 

3. Τον κωδικό εκκαθάρισης του παραγγελέα. 

4. Την ημερομηνία κατάρτισης της συναλλαγής. 

5. Το είδος της συναλλαγής (αγορά, πώληση, άνοιγμα 
ή κλείσιμο θέσης). 

6. Τον αριθμό των συμβολαίων. 

7. Την σειρά του παραγώγου, η οποία προσδιορίζεται 
από: 

(α) το μήνα και το έτος λήξης της σειράς, 

(β) την υποκείμενη αξία της σειράς, οριζόμενη κατά 
είδος και ποσότητα ανά συμβόλαιο, 

(γ) σε περίπτωση που η καταρτισθείσα συναλλαγή 
αφορά σε δικαίωμα προαίρεσης, πρέπει επίσης να ανα¬ 
γράφονται: (ί) ο τύπος του δικαιώματος, (ϋ) το είδος 
δικαιώματος (03ΐΙ/ρυΙ) και (ίϋ) η προκαθορισμένη τιμή 
εξάσκησης του δικαιώματος (εΙπΚθ ρποθ). 

8. Την τιμή της συναλλαγής ή το τίμημα του δικαιώ¬ 
ματος προαίρεσης (ρΓβπιίυπι). 

9. Ειδική ένδειξη εάν πρόκειται για συναλλαγή που 
προκύπτει από διάσπαση συγκεντρωτικής συναλλαγής 

(όαδΚβΙ ΟΓ0ΘΓ). 

II. Για την εκτέλεση των εντολών άσκησης δικαιωμά¬ 
των προαίρεσης ή άσκησης δικαιωμάτων επαναγοράς 
ή επαναπώλησης ή λήξης συμβολαίων μελλοντικής εκ¬ 
πλήρωσης, τα Πινακίδια, που εκδίδουν ημερησίως τα 
Μέλη ΕΤ.Ε.Σ.Ε.Π., περιλαμβάνουν: 

1. Το ονοματεπώνυμο του παραγγελέα. 

2. Τον κωδικό διαπραγμάτευσης του παραγγελέα, 
εάν πρόκειται για άσκηση δικαιώματος επαναγοράς ή 
επαναπώλησης. 

3. Τον κωδικό εκκαθάρισης του παραγγελέα. 

4. Την ημερομηνία άσκησης ή λήξης. 

5. Τον αριθμό της άσκησης, όπως αυτός δίνεται από 
το σύστημα εκκαθάρισης. 

6. Το είδος της άσκησης (άσκηση από τον παραγγελέα 
ή από την ΕΤ.Ε.Σ.Ε.Π.). 

7. Τον αριθμό των συμβολαίων για τα οποία διενερ- 
γείται η άσκηση ή επέρχεται η λήξη. 

8. Την σειρά του παραγώγου, η οποία προσδιορίζεται 
από: 

(α) το μήνα και το έτος λήξης της σειράς, 

(β) την υποκείμενη αξία της σειράς, οριζόμενη κατά 
είδος και ποσότητα ανά συμβόλαιο. 

9. Την τιμή άσκησης δικαιώματος προαίρεσης, την 
ημερήσια τιμή συναλλαγής σε περίπτωση επαναγοράς 
ή την τιμή λήξης. 

10. Τα τυχόν δικαιώματα ή υποχρεώσεις του παραγ- 
γελέα για παραδόσεις ή παραλαβές υποκείμενων αξιών, 
όπως προκύπτουν από την άσκηση ή τη λήξη. 

11. Την ημερομηνία παραδόσεων ή παραλαβών (ναΐυσ 
άαΐθ). 

12. Τα δικαιώματα ή υποχρεώσεις του παραγγελέα 
για χρηματικό διακανονισμό που προκύπτουν από την 
άσκηση, την επαναγορά, την επαναπώληση ή τη λήξη. 

13. Την ημερομηνία του χρηματικού διακανονισμού 
(ναΐυσ άαίθ). 

-♦- 

(4) 

Σύσταση Επιτροπής Εξετάσεων και συγκρότηση ομά¬ 
δων εργασίας για την προετοιμασία και διενέργεια 
εξετάσεων επαγγελματικής πιστοποίησης στελεχών 
της αγοράς (27 Νοεμβρίου 2005). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 4/356/26.10.2005 
του Διοικητικού Συμβουλίου) 

Αφού έλαβε υπόψη: 

1. Το άρθρο 4 του ν. 2836/2000 (ΦΕΚ Α7168/26.7.2000) 
«Συμπλήρωση της νομοθεσίας για την κεφαλαιαγορά, 
ρυθμίσεις θεμάτων της Κτηματικής Εταιρίας του Δη¬ 
μοσίου (Κ.Ε.Δ.), ασφαλιστικών αποζημιώσεων, Φ.Π.Α., 
επενδυτικού χρυσού και άλλες διατάξεις». 

2. Την υπ’ αριθμ. 1/294/19.2.2004 (ΦΕΚ Β7483/5.3.2004) 
απόφαση της Επιτροπής Κεφαλαιαγοράς «Υλη και δι¬ 
αδικασία εξετάσεων για την επαγγελματική πιστοποί¬ 
ηση στελεχών της κεφαλαιαγοράς του άρ. 4 του ν. 
2836/2000». 

3. Το π.δ. 25/2003 (ΦΕΚ Α726/6.2.2003) «Οργανισμός 
Επιτροπής Κεφαλαιαγοράς». 


4. Του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

1. Να συσταθεί πενταμελής Επιτροπή Εξετάσεων με 
σκοπό την οργάνωση και εποπτεία των εξετάσεων πι¬ 
στοποίησης στελεχών της αγοράς. Η Επιτροπή αποτε- 
λείται από τους εξής: 

- Νικόλαο Τραυλό, μέλος του Δ.Σ. της Επιτροπής Κε¬ 
φαλαιαγοράς, ως Πρόεδρο. 

- Γιάγκο Χαραλάμπους, Α' Αντιπρόεδρο της Επιτροπής 
Κεφαλαιαγοράς, ως Μέλος. 

- Σωκράτη Λαζαρίδη, μέλος του Δ.Σ. του Χρηματιστη¬ 
ρίου Αθηνών, ως Μέλος. 

- Χαρίλαο Μερτζάνη, Προϊστάμενο της Διεύθυνσης 
Μελετών, Πιστοποίησης και Μηχανοργάνωσης της Επι¬ 
τροπής Κεφαλαιαγοράς, ως Μέλος. 

- Εμμανουήλ Τσιριτάκη, καθηγητή του Πανεπιστημίου 
Πειραιά, ως Μέλος. 

2. Γ ια την κάλυψη μέρους του κόστους των εξετάσεων, 
έκαστος υποψήφιος οφείλει να καταβάλει στον ειδικό 
λογαριασμό της Επιτροπής Κεφαλαιαγοράς στην Τρά¬ 
πεζα της Ελλάδος με αριθμό 26215/4 παράβολο ύψους 
εβδομήντα (70) Ευρώ για τις ειδικότητες του υπευθύνου 
ανάλυσης μετοχών και της αγοράς, διαχείρισης χαρτο¬ 
φυλακίου πελατών και παροχής επενδυτικών συμβου¬ 
λών, ενώ οι υποψήφιοι για τις ειδικότητες της λήψης και 
διαβίβασης εντολών και εκτέλεσης εντολών παράβολο 
ύψους τριάντα (30) Ευρώ. 

3. Ο έλεγχος νομιμότητας των αιτήσεων των υποψη¬ 
φίων για τη συμμετοχή τους στις εξετάσεις καθώς και η 
επιτήρηση των εξετάσεων δύνανται να διεξαχθούν από 
τα ακόλουθα πρόσωπα: Αθανασόπουλο Ιωάννη, Ανδρέου 
Σταματία, Ανθοπούλου Ζηνοβία, Βαλληνδρά Αικατερίνη, 
Γουρζουλίδου Ευγενία, Ευθυμίου Χριστόφορο, Ζαφει- 
ρόπουλο Διονύσιο, Κορφιάτη Αντώνιο, Κωνσταντινίδη 
Ευάγγελο, Λιβά Πολυξένη, Μαραμπώτου Στεφανία, 
Μαρίτσα Αλεξία, Μπηλιώνη Μαρία, Νικολαϊδη Νικόλαο, 
Παπαγεωργακοπούλου Ζωή, Παπαδοπούλου Όλγα, 
Παυλοπούλου Ελένη, Σώκκα Αικατερίνη, Φωκά Πέτρο, 
Χατζόπουλο Κωνσταντίνο, Ψαρρού Σοφία, Μερτζάνη 
Χαρίλαο, Τσουκαλίδου Στεφανία, Αγγελάκη Χρυσάνθη, 
Κωνσταντινίδου Βαλεντίνη, Φραγγελάκη Ευθυμία, Τσώνη 
Βασιλική, Τσαούση Ελευθερία και Σεραφείμ Βαρβαρή. 
Επιπλέον, για την επιτήρηση των εξετάσεων στην Θεσ¬ 
σαλονίκη δύνανται να συμμετάσχει συμπληρωματικά ο 
Τσότσος Ροδάμανθος (εργαζόμενος στο Χ.Κ.Θ.). 

4. Η βαθμολόγηση των γραπτών των εξετάσεων δύ- 
ναται να διεξαχθεί από τα ακόλουθα πρόσωπα: Μπερ- 
κέτη Αλεξάνδρα, Αρβανίτη Εμμανουήλ, Σαββίδη Ιωάννη, 
Παπαοικονόμου Βασιλική, Νταή Αικατερίνη, Χατζόπουλο 
Κωνσταντίνο και Μερτζάνη Χαρίλαο. 

5. Η συμμετοχή στις εξετάσεις είναι δυνατή εφόσον 
πληρούνται τα ελάχιστα απαιτούμενα προσόντα που ορί¬ 
ζονται στην υπ’ αριθμ. 1/294/19.2.2004 (ΦΕΚ Β7483/5.3.2004) 
απόφαση της Επιτροπής Κεφαλαιαγοράς, όπως ισχύει. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Οκτωβρίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




